Държавен вестник, бр. 6, 2019 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  6
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за разглеждане на предложенията и мотивите 
за тях, посочени в доклада на Министерския 
съвет относно резултатите от провеждането на 
оценка на изпратените предложения съгласно 
Примерен план (Пътна карта) – Приложение 
№ 3 към Актуализирания проект за инвести-
ционен разход „Придобиване на нов тип боен 
самолет“, приет с Решение на Народното съб- 
рание (ДВ, бр. 51 от 2018 г.), и за възлагане на 
министър-председателя да създаде организа-
ция и преговорен екип за изготвяне на проект 
на международен договор и провеждане на 
преговори с правителството на Съединените 
американски щати за придобиване на нов тип 
боен самолет
Народното събрание на основание чл. 86, 
ал. 1 във връзка с чл. 85, ал. 1, т. 4 от Консти-
туцията на Република България и чл. 16,  т. 7а 
от Закона за отбраната и въоръжените сили 
на Република България
Като отчита и приема предложенията 
и мотивите за тях, посочени в доклада на 
Министерския съвет относно резултатите 
от провеждането на оценка на изпратените 
предложения съгласно Примерен план (Пътна 
карта) – Приложение № 3 към Актуализирания 
проект за инвестиционен разход „Придобиване 
на нов тип боен самолет“, приет с Решение на 
Народното събрание (ДВ, бр. 51 от 2018 г.),
Р Е Ш И :
1. Възлага на Министерския съвет да под-
готви проект на международен договор и да 
проведе преговори с правителството на Съеди-
нените американски щати за придобиване на 
нов тип боен самолет от Република България.
2. Възлага на министър-председателя да 
създаде организация и преговорен екип за 
подготовка на проект на международен договор 
и провеждане на преговори с правителството 
на Съединените американски щати за придо-
биване на нов тип боен самолет F-16V Block 70 
от Република България.
3. При изготвянето на проекта на договор от 
българска страна задължително в преговорния 
екип да участват министърът на отбраната, 
министърът на икономиката, министърът на 
външните работи и министърът на финансите.
4. Проектът на международен договор по т. 1 
може да се отклонява от задължителните изис-
квания, посочени в Актуализирания проект за 
инвестиционен разход „Придобиване на нов тип 
боен самолет“, приет с Решение на Народното съб- 
рание (ДВ, бр. 51 от 2018 г.), на база на по-
лученото предложение от правителството на 
Съединените американски щати, при условие за 
последваща ратификация на основание чл. 85, 
ал. 1, т. 4 от Конституцията на Република 
България и чл. 15, ал. 1 от Закона за между-
народните договори на Република България.
Решението е прието от 44-то Народно съб- 
рание на 16 януари 2019 г. и е подпечатано с 
официалния печат на Народното събрание.
Председател на Народното събрание:
Цвета Караянчева
365
МИНИСТЕРСКИ СЪВЕТ
ПОСТАНОВЛЕНИЕ № 7 
ОТ 14 ЯНУАРИ 2019 Г.
за приемане на Правилник за устройството 
и дейността на Националния институт по 
метеорология и хидрология
МИНИСТЕРСКИЯТ СЪВЕТ
П О С Т А Н О В И :
Член единствен. Приема Правилник за 
устройството и дейността на Националния 
институт по метеорология и хидрология.
Преходни и заключителни разпоредби
§ 1. (1) В срок две седмици от влизането 
в сила на постановлението изпълняващият 
длъжността директор на Националния ин-
ститут по метеорология и хидрология свик-
ва общото събрание на учените за избор на 
научен съвет.
(2) В срок две седмици от избора по ал. 1 
научният съвет предлага на министъра на 
образованието и науката генерален директор 
на Националния институт по метеорология 
и хидрология.
§ 2. В Постановление № 13 на Минис-
терския съвет от 2018 г. за определяне на 
второстепенните разпоредители с бюджет 
към министъра на образованието и науката 
(обн., ДВ, бр. 12 от 2018 г.; изм. и доп., бр. 24 
от 2018 г.) се правят следните изменения и 
допълнения:
1. В чл. 1:
а) в ал. 1:
аа) създава се нова т. 10:
„10. генералният директор на Националния 
институт по метеорология и хидрология;“
бб) досегашните т. 10 – 13 стават съответно 
т. 11 – 14;
б) в ал. 2 думите „по ал. 1, т. 1 – 10“ се 
заменят с „по ал. 1, т. 1 – 11“ и думите „по 
ал. 1, т. 11“ се заменят с „по ал. 1, т. 12“.
2. В приложение № 1 към чл. 1, ал. 2:
а) създава се нова т. 10:
„10. Национален институт по метеорология 
и хидрология          724;“